**ZAPISNIK**

sa XXV. sjednice Gradskog vijeća Grada Staroga Grada održane dana 19. prosinca 2024. godine u Gradskoj vijećnici.

Započeto u 19:00 sati.

Sjednicu otvara i njome predsjedava gosp. Teo Bratanić, predsjednik Gradskog vijeća Grada Staroga Grada.

Konstatira se da su na današnju sjednicu Gradskog vijeća uredno pozvani vijećnici:

Bogdanić Petra, Bratanić Teo, Fredotović Pero, Moscatello Amalija, Moškatelo Ivica, Moškatelo Jure, Novak Marija, Petrić Perislav, Račić Stjepko, Radonić Tarita, Sansević Davor, Sanseović Silvana i Šurjak Nikša.

Poziv sa prijedlogom Dnevnog reda za XXV. sjednicu Gradskog vijeća Grada Staroga Grada, Klasa: 024-04/24-01/06 Urbroj: 2181-10-01-24-1 od 13. prosinca 2024. godine priloži ovom Zapisniku.

Sjednici Vijeća nazočni su vijećnici:

Bratanić Teo, Bogdanić Petra, Moscatello Amalija, Moškatelo Ivica, Moškatelo Jure, Novak Marija, Petrić Perislav, Račić Stjepko, Sansević Davor, Sanseović Silvana i Šurjak Nikša.

Odsutni vijećnici su:

Fredotović Pero - opravdao izostanak, Radonić Tarita

Ostali nazočni:

Antonio Škarpa – Gradonačelnik,

Toni Damjanić - Pročelnik Jedinstvenog upravnog odjela,

Katarina Vukušić - Voditeljica Odsjeka za računovodstvo, proračun i financije Jedinstvenog upravnog odjela Grada Staroga Grada

Luki Ljubić – tehnička podrška

Konstatirano je da kvorum tj. većinu potrebitu za pravovaljano održavanje sjednice i donošenje odluka, na početku XXV. sjednice Vijeća čini 11 (jedanaest) nazočnih vijećnika od ukupnog broja od 13 vijećnika na početku sjednice, čime su ispunjeni zakonski (članak 36. stavak 1. Zakona o lokalnoj i područnoj /regionalnoj/ samoupravi («NN», br. 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i poslovnički (članak 67. i 68. Poslovnika Gradskog vijeća Grada Staroga Grada (“Službeni glasnik Grada Starog Grada“, broj: 12/09, 4/13, 5/13, 7/19 i 2/20 – dalje u tekstu: Poslovnik) uvjeti za pravovaljani rad i odlučivanje.

Za današnju sjednicu Vijeća predložen je slijedeći

**Dnevni red:**

1. Usvajanje zapisnika sa XXIV. sjednice Gradskog vijeća održane dana 23. listopada 2024. godine,
2. V i j e ć n i č k a p i t a n j a,
3. Prijedlog Programa Proračuna Grada Staroga Grada za 2025. godinu:
	1. Program gradnje objekata i uređaja komunalne infrastrukture Grada Staroga Grada za 2025. godinu
	2. Program održavanja komunalne infrastrukture Grada Staroga Grada za 2025. godinu
	3. Program socijalne skrbi Grada Staroga Grada za 2025. godinu
	4. Program javnih potreba u kulturi Grada Staroga Grada za 2025. godinu
	5. Program javnih potreba u športu Grada Staroga Grada za 2025. godinu
	6. Program javnih potreba ostalih udruga civilnog društva Grada Staroga Grada za 2025. godinu
	7. Program javnih potreba za obavljanje djelatnosti Hrvatske gorske službe spašavanja Stanice Split za 2025. godinu
	8. Program zajedničkog korištenja sredstava od turističke pristojbe za 2025. godinu
	9. Program korištenja sredstava naknade za zadržavanje nezakonito izgrađenih zgrada u prostoru na području Grada Staroga Grada za 2025. godinu
	10. Program korištenja sredstava naknade za promjenu namjene poljoprivrednog zemljišta za 2025. godinu
4. Prijedlog Proračuna Grada Staroga Grada za 2025. godinu,
5. Prijedlog Odluke o izvršavanju Proračuna Grada Staroga Grada za 2025. godinu,
6. Prijedlog Odluke o izradi izmjene i dopune Prostornog plana uređenja Grada Staroga Grada
7. Prijedlog Odluke o raspoređivanju sredstava za redovito godišnje financiranje političkih stranaka i vijećnika s liste grupe birača zastupljenih u Gradskom vijeću Grada Staroga Grada za 2025. godinu
8. Prijedlog Odluke o davanju suglasnosti za sklapanje nagodbe u postupku određivanja naknade za deposedirano zemljište – Zorko Tarbušković i dr.
9. Prijedlog Odluke o izmjeni i dopuni Odluke o davanju kapitalnih pomoći društvu Komunalno Stari Grad d.o.o.
10. Prijedlog Odluke o davanju suglasnosti Gradonačelniku za sklapanje Sporazuma o suorganizaciji Europskog prvenstva u daljinskom plivanju 2025.
11. Prijedlog Pravilnika o provedbi jednostavne nabave
12. Prijedlog Odluke o izmjeni Odluke o plaći i drugim pravima iz radnog odnosa Gradonačelnika Grada Staroga Grada
13. Prijedlog Odluke o privremenoj zabrani izvođenja građevinskih radova tijekom turističke sezone
14. Prijedlog Odluke o određivanju pravnih osoba od interesa za sustav civilne zaštite Grada Starog Grada
15. Prijedlog Odluke o izmjeni Odluke o mjerilima za utvrđivanje cijene usluga Dječjeg vrtića ˝Sardelice˝
16. Godišnja izvješća o radu trgovačkih društava i javnih ustanova u vlasništvu i suvlasništvu

Grada Staroga Grada:

* Dječji vrtić „Sardelice“
* Muzej Staroga Grada
* Gradska knjižnica i Čitaonica
* Javna ustanova Agencija za upravljanje Starogradskim poljem
* Hvarski vodovod d.o.o.
* Komunalno Stari Grad d.o.o.

Predsjednik Gradskog vijeća (GV), nakon prozivke nazočnih i utvrđivanja kvoruma, konstatira da je u prilogu s materijalima dostavljen prijedlog Dnevnog reda.

Prije stavljanja Dnevnog reda na glasovanje Predsjednik GV pita ovlaštene predlagatelje imaju li još koji prijedlog za izmjene i dopune Dnevnog reda.

Pošto nije bilo prijedloga za izmjene i dopune dnevnog reda Predsjednik GV stavlja na glasanje prijedlog dnevnog reda te se isti usvaja jednoglasnom odlukom sa 11 (jedanaest) glasova „za“.

Prelazi se na rad po točkama dnevnog reda.

**Točka 1.**

Vijećnicima je dostavljen zapisnik sa XXIV. sjednice Vijeća održane dana 23. listopada 2024. godine.

Zapisnik sa XXIV. sjednice dostavljen je u materijalima za sjednicu te Predsjednik pita nazočne vijećnike ima li kakvih primjedbi na sam zapisnik?

Pošto nije bilo prijava prelazi se na usvajanje zapisnika, uz napomenu Predsjednika da o zapisniku ne glasuje vijećnica Marija Novak zbog nenazočnosti na XXIV. sjednici, te se isti usvaja jednoglasnom odlukom nazočnih vijećnika sa 10 (deset) glasova „za“.

**Točka 2.**

Pod točkom 2. dnevnog reda predviđena su vijećnička pitanja.

1. Za pitanje se javio vijećnik Perislav Petrić

Pitanje upućuje Gradonačelniku vezano uz izgradnju dodatnih grobnih mjesta i proširenje groblja, što je uzrok kašnjenja i zašto se ni nakon osam godina ne može ishoditi građevinska dozvola i zašto su neki drugi gradovi i općine na otoku počeli kasnije, a već su pri kraju izgradnje?

Također postavlja pitanje Gradonačelniku vezano uz prometno rješenje Starog Grada i postojanje mogućnosti da se u proračunu iznađu sredstva za angažiranje treće strane koja bi odradila obiman posao revizije i novelacije prometnog rješenja.

Gradonačelnik na prvo pitanje odgovara da nije u pitanju period od osam godina i da je sve u vezi proširenja groblja definirano Prostornim planom donesenim 2018. godine. Taj je Prostorni plan definirao obuhvat UPU-a Groblje i po tome se krenulo u izradu UPU-a, studije utjecaja na okoliš, procjene, a da bi sve rezultiralo usvajanjem Odluke i izradi UPU-a Groblje dana 9. kolovoza 2022. godine. Kako bi se cijela priča ubrzala u studenom 2021. godine naručena je izrada projektne dokumentacije za gradnju Gradskog groblja i tada je odlučeno da se ide na ishođenje jedinstvene lokacijske dozvole podijeljene u 4 faze, a da se građevinska dozvola ishodi za 1. fazu, odnosno za 120 grobnica koje bi zadovoljile trenutne potrebe. Odluka o lokacijskoj dozvoli uvjetovana je problemom parkinga u blizini groblja i time se povezala 2. faza izgradnje . Izrađivači su stoga tek 9.8.2022. mogli početi sa radom na lokacijskoj dozvoli. Tijekom postupka ishođenja lokacijske dozvole od Ministarstva zaštite okoliša, dana 13.10.2023., zaprimljeno je mišljenje o potrebi ocjene o potrebi procjene utjecaja na okoliš. Tek nakon tog mišljenja je bila moguća izrada idejnog projekta za ishođenje lokacijske dozvole, a do tada se radilo o idejnom rješenju. Nakon što je ishođeno mišljenje nadležnog ministarstva, što je trajalo prilično dugo, bilo je moguće pristupiti izradi idejnog projekta. Uz navedeno je još bilo potrebno izmijeniti i uskladiti granice katastarskih čestica i to se također čekalo oko godinu dana. Naposljetku je sve zgotovljeno dana 12. 11. 2024. godine i jučer je predan projekt na ishođenje lokacijske dozvole. Odmah po ishođenju ići će se na ishođenje građevinske dozvole za 1. fazu. Zašto su neki gradovi pri kraju izgradnje groblja iako su počeli kasnije od nas odgovor je u tome da su oni ovo sve odradili prije deset godina.

Što se tiče prometnog rješenje u proračunu imamo sredstva i tako nešto se može naručiti. Postoji prometno rješenje koje je izrađeno prije desetak godina, možemo ga revidirati od iste firme ili naručiti neko novo, pa vidi šta je najpovoljnije za Grad.

Vijećnik Perislav Petrić postavlja pitanje vezano uz stipendije studentima i učenicima i božićnice umirovljenicima i zašto se već na ovoj sjednici nije mogla uvrstiti točka određivanja visine stipendija kako bi se s isplatom krenulo odmah?

Gradonačelnik odgovara da je o svemu navedenom dobro promišljeno i da se financijama i projekcijama proračuna pristupilo prilično oprezno. Dokaz tome je da prije nismo imali nikakve stipendije ni naknade i da se već nekoliko godina trudimo taj dio podignuti. Ove godine podigli smo iznos božićnice za umirovljenike na 70 € u odnosu na prošlogodišnjih 40 € kao i maksimalni iznos mirovine preko kojeg nemaju pravo na božićnicu. Natječaji za stipendije za ovu godinu već su provedeni i prva rješenja su već poslana, a ukoliko želimo nešto korigirati i imamo prostora u financijama imamo još vremena za to. Bilo bi neozbiljno povećavati te pozicije ukoliko nemamo čistu situaciju sa financijama i prihodima proračuna.

1. Pitanje za Gradonačelnika ima Jure Moškatelo.

Postavlja pitanje Gradonačelniku vezano uz kontejnere za tekstil na javnim površinama. Svjedoci smo da su kontejneri često prenatrpani pa predlaže njihovo češće pražnjenje kao i onih na zelenim otocima.

Gradonačelnik odgovara da je usluga pražnjenja ugovorena sa jedinom tvrtkom koja to radi na ovom području i da je očigledno ista u problemima. Grad i komunalno društvo nemaju ključeve od tih spremnika i izgledno je ili potpuno ukidanje te usluge ili micanje spremnika s javnih površina na prostor privremenog reciklažnog dvorišta. Osim problema sa kašnjenjem u pražnjenju imamo problem i sa kašnjenjem u dostavi pratećih listova kojima se dokazuje preuzimanje tekstila. Na naše prijedloge da sami praznimo spremnike i donosimo njima nismo dobili pozitivan odgovor jer pretpostavljamo da oni tu odjeću selektiraju i boje se da bi mi iz toga izdvojili ono što vrijedi, a što je zapravo apsurdno razmišljanje. Što se tiče „zvona“ još ovu godinu imamo obavezu držanja na javnim površinama i razmišljamo o njihovom uklanjanju jer su, nažalost, postali spremnici za miješani komunalni otpad i što većina ljudi sada odvaja „na kućnom pragu“.

1. Vijećnica Petra Bogdanić postavlja pitanje vezano uz prostor Gradske kavane obzirom na skori istek najma i kada se može očekivati raspisivanje natječaja?

Gradonačelnik odgovara da je natječaj već pokrenut i sutra ide objava u Narodnim novinama. U odnosu na prethodne uvjete natječaja promjena se sastoji u tome da se od prijavitelja traži i obveza čišćenja dva puta mjesečno prostora na 1. katu zgrade Čitovnice i sanitarnih čvorova. Obzirom da uvijek imamo problem s pronalaženjem osoba za čišćenje na ovaj način uvodimo red i smanjujemo troškove Grada. Osim toga uveli smo odredbu da prostor ne smije biti zatvoren bez suglasnosti Grada pa se tako više neće događati da, primjerice, nakon kazališne predstave ljudi nemaju gdje otići u ugostiteljski objekt. Također smo izradili idejno rješenje za uređenje prostora po principu ulaganja 50:50% i kompenzacijom troškova uređenja kroz najamninu.

1. Vijećnica Marija Novak ima pitanje za Gradonačelnika vezano uz parkiranje u Trajektnoj luci i odgovor Gradonačelnika s prethodnih sjednica da se očekuje otvaranje pregovora s Lučkom upravom oko tog problema. Ima li kakvih pomaka?

Gradonačelnik odgovara da su održani sastanci, da je usuglašena granica lučkog područja i da je dogovoreno s Lučkom upravom raspisivanje natječaja za izradu prometnog rješenja Trajektne luke. Predviđeno je definiranje 2 parkirališna područja, definiranje novih lokacija za taksi stajalište i za autobuse, postavljanje ulazno-izlaznih rampi i nadamo se da ćemo kroz siječanj iduće godine dobiti potrebnu dokumentaciju kako bi uspjeli sve pripremiti do početka turističke sezone. Također imamo ideju da se na prostoru u blizini Trajektne luke površine 5.000 m2 u vlasništvu Grada formira parkiralište za vozila za duži period parkiranja kojih je trenutno, prema procjenama, oko 60% u Trajektnoj luci. Ideja je da se kroz cijenu parkiranja stimulira vozače da vozila za duži period parkiranja ostavljaju na tom parkiralištu koji je svega 2 minute hoda od Trajektne luke.

Kako nije bilo daljnjih prijava vijećnika za postavljanje vijećničkih pitanja Predsjednik GV zaključuje 2. točku Dnevnog reda, vijećnička pitanja.

**Točka 3.**

Pod točkom 3. dnevnog reda predviđen je *Prijedlog Programa Proračuna Grada Staroga Grada za 2025. godinu.*

Predsjednik GV uvodno navodi da je predlagatelj Gradonačelnik te da je o istome raspravljao Odbor za proračun i financije koji je o istome dao svoje pozitivno mišljenje

Izvjestitelj je Gradonačelnik uz pomoć Voditeljice Odsjeka za računovodstvo, proračun i financije Jedinstvenog upravnog odjela Grada Staroga Grada.

Gradonačelnik uvodno navodi da je riječ o posljednjem proračunu u ovom mandatu i da smo se trudili da proračun ne bude predizborni već uravnotežen i razvojni i odraz kontinuiteta rada i financijske stabilnosti. Nije se išlo s prijedlozima kratkoročnih projekata koji nisu u potpunosti financirane europskim ili županjskim sredstvima pa da na taj način vlastita sredstva osiguramo za projekte koji su u tijeku, stipendije, socijalne naknade i sl. i za rješavanje predmeta deposediranih zemljišta.

Vezano uz same programe proračuna Gradonačelnik iznosi neke detalje pojedinačnih programa uz napomenu da se o istima može raspravljati tijekom samog izlaganja. Na poziciji građenja nerazvrstanih cesta imamo predviđenih 25.000 € za gradnju cesta u Rudini i Vrbanju, a riječ je o nerazvrstanim cestama koje smo upisali u bazu i koje smo se obvezali asfaltirati nakon postavljanja javne rasvjete (Gorica – Vrbanj). 10.000 € predviđeno je za Selca za dio ceste koji vodi od Lambika prema Crkvi.

Za Gradnju površine kod Osnovne škole predviđen je iznos od 159.000 € od kojih je, za sada, putem LAG-a ugovoreno ukupno 89.000 €. Dio sredstava za ovaj program osiguran je u Županijskom proračunu pa će ukupni iznos u konačnici biti i nešto manji.

Uređenje javne površine oko crkve, odnosno gradnju, imamo u planu za Dol Sv. Marije čime bi se taj projekt dovršio tijekom 2025. godine.

Za Centar za upravljanje katastrofama predviđen je iznos od 2,5 M€ u 2025. godini, javna nabava je raspisana i nadamo se da će se javiti dovoljan broj ponuditelja kako bi već negdje tijekom veljače mogli započeti s radovima.

Za gradnju froblja predvidili smo iznos od 27.000 €, a što će ovisiti o dinamici ishođenja dozvola. Za groblje Dol predviđen je iznos od 4.000 € jer je gotov projekt idejnog rješenja proširenja groblja i ići će se na posebne uvjete, a projektom koordinira VMO Dol.

U programu održavanja komunalne infrastrukture povećani su iznosi za održavanje nerazvrstanih cesta i za održavanje javnih površina jer je ideja da se kroz proračun osiguraju sredstva za zapošljavanje jednog djelatnika koji bi se bavio samo s javnim površinama u sklopu komunalnog društva.

Za riječ se javio Predsjednik GV s pitanjem u vezi Programa gradnje objekata i uređaja komunalne infrastrukture vezano uz oborinsku odvodnju u Domobranskoj ulici na što Gradonačelnik odgovara da imamo ugovoreni dio za te radove i da nije potrebna intervencija u Programu.

Za riječ se javio vijećnik Davor Sansević sa pitanjem u vezi izgradnje javne površine u Dolu Sv. Marije za što smatra da je predviđen manji iznos sredstava u proračunu od onog stvarno potrebnog i da će dio radova koji je odrađen biti prebačen u slijedeću godinu. Mišljenja je da nedostaje još 25.000 €.

Gradonačelnik odgovara da je u planu povećan iznos ulaganja za onaj dio koji nije realiziran u ovoj godini i da je iznos uvršten kroz druge stavke, a ukoliko bude potrebno povećanje imamo modele kako to odraditi.

Vijećnik Perislav Petrić primjećuje da je u program uvrštena izrada mozaika na javnoj površini i da li to znači da je sa konzervatorima postignut dogovor oko postavljanja replike mozaika u Srinjoj koli?

Gradonačelnik odgovara da je došlo do promjene na čelu nadležnog Konzervatorskog odjela i da se nadamo da ćemo „imati više sreće“ te je iz tog razloga pozicija planirana u programu i u proračunu.

Vijećnik Perislav Petrić također predlaže da se počne razmišljati i o izgradnji trotoara za pješake u ulicama i lokacijama gdje je to moguće izvesti na što Gradonačelnik odgovara da se slaže s prijedlogom i da će se nakon fokusa na radove na aglomeraciji o istome početi razmišljati i kretati s realizacijom.

Vijećnica Marija Novak skreće pozornost na činjenicu da u programu gradnje komunalne infrastrukture nije predviđena gradnja parkirališta unatoč prethodno spomenutom parkiralištu na raskršću prema Selcima.

Gradonačelnik navodi da na toj poziciji trenutno nije u prostornom planu predviđeno parkiralište i da će se u prvoj fazi izveli pripremni radovi kroz samo održavanje, a onda nakon toga i u realizaciju parkinga.

Vijećnica Marija Novak također primjećuje da je u program uvrštena gradnja podzemnih kontejnera pa je zanima je li riječ o zamjeni starih podzemnih kontejnera ili ugradnji novih?

Gradonačelnik odgovara da već imamo provedenu javnu nabavu i odabir izvođača za gradnju 4 podzemna kontejnera na predjelu malog Đardina te bi se na taj način „pokrio“ dio užeg centra grada i smanjio pritisak na spremnike za otpad kod Ribarnice.

Vijećnik Ivica Moškatelo ima pitanje u vezi planiranog iznosa od 4.000 € za gradnju groblja u Dolu. Na što se konkretno odnosi taj iznos?

Gradonačelnik odgovara daje u pitanja izrada projektne dokumentacije i da će nakon ishođenja potrebnih dozvola i dinamika radova biti adekvatno financijski popraćena.

Vijećnik Perislav Petrić, prije prelaska na program socijalne skrbi, ima pitanje u vezi kanala kod „Casper“-a za kojeg misli da je ruglo u centru grada i da treba pronaći načina za njegovu sanaciju.

Gradonačelnik odgovara da Grad nema mogućnost ulaganja u tuđu imovinu, izuzev toga da mi kao Grad to investiramo i onda predamo kao donaciju Hrvatskim vodama. Povrat sredstava za takav modeli ne možemo ishoditi. Mi možemo eventualno izbetonirati taj dio površine, da je ona izbetonirana kroz nekakvo održavanje onog dijela, međutim i to je sve skupa nategnuta nekakva priča.

Gradonačelnik nastavlja izlaganje o programu socijalne skrbi i navodi da isti ima određena povećanja poput povećanja ukupnog iznosa za novorođenčad i dijele za pomoć u kući kroz program Doma za Starije i nemoćne. Kroz taj program Doma namjeravamo sufinancirati pomoć u kući onim građanima koji su zbog izmijenjenih uvjeta ostali bez tog prava pa se na ovaj način sprječava da takvi korisnici ostanu bez te usluge.

U programu javnih potreba u kulturi Gradonačelnik ističe nekoliko ključnih podataka poput dijela donacija udrugama u kulturi vezano uz kulturno ljeto i manifestacije. Napominje da je od ukupnog iznosa od 100.000 € dio namijenjen za Salamon trail, dio za Faros maraton, ali najveći dio u iznosu od 60.000 € odnosi se na organizaciju Europskog prvenstva u daljinskom plivanju i zbog praktičnih razloga jednostavnije provedbe jednog dijela organizacije kroz Turističku zajednicu u odnosu na to da taj dio provede sam Grad.

Predsjednik GV traži da se ponovo utvrdi kvorum koji je utvrđen od strane Pročelnika.

Sjednici je pristupio vijećnik Davor Sansević.

Gradonačelnik u svojem izlaganju navodi da, usporedimo li Polugodišnjeg izvještaj 2024.godine, sa Polugodišnjim iz 2023. što se tiče samih ukupnih prihoda, ukupan prihod je nešto manji, odnosno 4% manji u odnosu na 2023. godinu, od čega je 94% prihod Grada, a ostatak je prihod proračunskih korisnika. Porezni prihodi bilježe ukupan pad, imamo 8%, toga je porez na promet povećan za 308%, porez na kuće za odmor s obzirom na nove odluke za 160%, porez na dohodak za 7%, porez na nekretnine manji je za 49%. Tu imamo dio pomoći vezano za fiskalno izravnanje koje se odnose na pomoć namijenjenu dječjem vrtiću, odnosno predškolskom odgoju.

Imamo kapitalne pomoći za projekte Morski prsti otoka Hvara, Poučnu stazu Purkin kuk, sadni materijal, kuhinja dječjeg vrtića, opremu za dječji vrtić, pomoći Knjižnica, Javnoj ustanovi za zapošljavanje osoba i Muzeju za arheološka istraživanja. Imamo niže prihode od koncesija za 36%, dijelom se odnosi na same izmjene propisa, zatim imamo povećani prihod komunalnog doprinosa za 290%, komunalna naknada za 97%, što se tiče rashoda poslovanja, imamo pad od 1%. Rashodi su povećani za 10% u odnosu na rast plaća, materijalni rashodi su povećani za 30%, od toga se najveći dio odnosi na komunalnu uslugu, odnosno vodu, struju i drugi dio.

Što se tiče nagodbi, u 2024. nismo sklapali niti jednu novu, ali s obzirom da sada smo radili rebalans, do kraja godine planiramo sklopiti također jednu nagodbu vezanu za deposedirana zemljišta.

Imamo višak od 375.000 eura, od toga je oko 300 000,00 višak Grada, a ostatak je višak proračunskih korisnika.

Ukupni rashodi su 1.663.000 eura, 82% tih rashoda su rashodi Grada, a 18% rashodi proračunskih korisnika.

Predsjednik GV otvara raspravu.

Za raspravu se javlja vijećnica Tarita Radonić. Skreće pozornost na Aktivnost „Rad zamjenice Gradonačelnika, Gradskog vijeća i radnih tijela G.V.“ gdje još uvijek, taksativno stoji, rad zamjenice gradonačelnika, a ta funkcija više ne postoji.

Kako nije bilo daljnjih prijava za raspravu Predsjednik zaključuje 3. točku dnevnog reda te stavlja na glasanje Polugodišnji izvještaj o izvršenju Proračuna Grada Staroga Grada od 01.01. do 30.06.2024. godine.

3. točka dnevnog reda *Polugodišnji izvještaj o izvršenju Proračuna Grada Staroga Grada od 01.01. do 30.06.2024. godine,* usvojena je jednoglasnom odlukom sa 12 (dvanaest) glasova „ZA.

**Točka 4.**

Pod točkom 4. dnevnog reda predviđen je „*Prijedlog prvih izmjena i dopuna programa proračuna Grada Staroga Grada za 2024. godinu.“*

Predsjednik GV uvodno navodi je o Izvještaju je raspravljao nadležni odbor, Odbor za proračun i financije, koji je o svakom dijelu ovog programa dao pozitivno mišljenje. Predlagatelj je Gradonačelnik koji je također i izvjestitelj.

Gradonačelnik navodi, vezano za Program gradnje objekata uređaja komunalne infrastrukture, imamo povećanje u rebalansu u iznosu od 10.000 eura za gradnju nerazvrstanih cesta. To se odnosi na uređenje ceste u Vrbanju i Dolu.

Imamo povećanje, vezano za trg Stjepana Radića te povećanje iznosa od 8.500,00 eura za gradnju javne površine. Odnosi se na uređenje javne površine oko crkve u Selcima.

Iznos od 157.000,00 odnosi se na uređenje okoliša ispred osnovne škole Petar Hektorović. Također imamo i kapitalnu pomoć prema komunalnoj tvrtki za dodatno popločenje ulice Šiberija. Obzirom da taj dio nije uključen kroz aglomeraciju, Komunalno bi ugovaralo sa izvođačem radova. Vezano za gradnju centra za upravljanje rizicima od požara i katastrofa, nakon rebalansa proračuna, za isti će biti raspisana nabava za izvođače radova. Obzirom da taj postupak traje tri mjeseca, nadamo se da ćemo uspjet naći izvođača radova kako bi sa odmah krenuli sa istim. Projekt koji uključuje gradnju, ali i niz edukacija i seminara vezanih za samo rizike od požara i katastrofa, po ugovoru treba biti završen do 2026. godine.

Što se tiče održavanja komunalne infrastrukture, za održavanje javne rasvjete iznos je povećan za 30.000 eura, ostalo nema nekih značajnih izmjena, korigirani su iznosi za održavanje javnih površina, poljskih puteva i deratizacije. Za socijalna skrb imamo povećavanje od 25.000 eura, veći dio toga se odnosi na naknade za novorođenčad, obzirom da u ovoj godini imamo veći broj rođene djece.

Šta se tiče kulture, odnosno kulturnih manifestacija, što je jedna od narednih točaka, to je pomoć prema turističkoj zajednici, odnosno onaj dio koji se odnosi na organizaciju manifestacije Dani u vali i ugovora koju smo imali obvezu financiranja kroz Grad, s obzirom na jednostavnost i lakše ugovaranje preko turističke zajednice. Ideja da se taj dio prebaci i prebacio se dobrim dijelom na njih. Drugo se odnosi na rekonstrukciju zgrade muzeja, to su iznosi koji su prema procijenim troškovnicima nešto sitno usklađeni.

Ostalo su sve izmjene koje se odnose na proračunske korisnike. Što se tiče sporta, imamo dodatna ulaganja u svlačionicu Vrbanj i ovisno o sredstvima Županije, opremu za igralište u Starom Gradu. Što se tiče udruga civilnog društva, tu je u iznos povećan za 24.000,00 eura za nabavku vozila za vatrogasno društvu, to je sukladnu planu, odnosno procijeni ugroženosti za područje Starog Grada.

Imamo obvezu nabavke navalnog vozila, imali smo proračunu stavku već postavljenu jer smo mislili da ćemo ići na leasing i nabavku novog vozila, međutim, zaključak samog vatrogasnog društva je da se ide u nabavku polovnog vozila, tako da će se vozilo u biti kroz ovu i sljedeću godinu financirati i neće se ići u leasing jer je iznos puno manji. Dio vezan za OPG akcelerator uklanja se iz programa, dodaju se subvencije poljoprivrednicima za 13.200 eura, projektna dokumentacija za zgradu Vinarije, tj. izrada glavnog projekta.

Predsjednik GV otvara raspravu.

Kako nije bilo daljnjih prijava za raspravu Predsjednik GV zatvara raspravu te stavlja na glasanje točka 4. dnevnog reda *Prijedlog I. Izmjena i dopuna Programa Proračuna Grada Staroga Grada za 2024. godinu*  te se ista usvaja jednoglasnom odlukom sa 12 (dvanaest) glasova „ZA“.

**Točka 5.**

Pod točkom 5. dnevnog reda predviđeno je: *I. Izmjene i dopune Proračuna Grada Staroga Grada za 2024. godinu*

Predsjednik GV navodi da je o Odluci raspravljao Odbor za proračun i financije te ja na istu dao pozitivno mišljenje. Predlagatelj je Gradonačelnik koji je ujedno i izvjestitelj.

Gradonačelnik uvodno navodi da su planirani prihodi povećani za 332 000,00 eura, povećan je porez na dohodak za 43 000,00 eura, pravo služnosti za 50 000,00 eura, prenesen je višak 436 000,00 eura, smanjen je porez na nekretnine za 320 000,00 eura, naplata poreza na dohodak je viša za 31 posto, porez na nekretnine manje je za 55 posto, planirani iznos komunalnog doprinosa smanjen je za 22 500,00 eura, do sada je uprihođeno 183 000,00 eura, a planiramo do kraja godine uprihoditi 290 000,00 eura. Što se tiče komunalne naknade, planirani iznos je povećan za 28 900,00 eura, do sada je uprihođeno 230 000,00 eura, planirano je 338 000,00 eura, znači naplaćeno je neki 108 posto više u odnosu na planirano. Boravišna pristojba je također uvećana za 10 000,00 eura, na spomeničku rentu je dodan preneseni rezultat od 23 000,00 eura, planirani prihod ukupno je smanjen za 19 000,00 eura, također za koncesije je usklađen preneseni višak, planirani prihod je smanjen na 38 500,00 eura kako smo već kroz sam polugodišnji , odnosno kroz same programe rekli razloge.

Kapitalne pomoći državnog proračuna, uvećane su za 547 000,00 eura, za iznose planirane za gradnju centra za upravljane katastrofama, ulaganje u knjižnicu, kazalište, krov gradske uprave, okoliš osnovne škole, zgrada Bijankini i izmjene i dopunje prostornog plana. Imamo također tekuće pomoći državnog proračuna koja se odnese na fiskalno izravnanje, imamo dio prenesenog viška i dodane su stavke intelektualnih usluga za projekt DVD-a i zgrade Bijankini, koji je također prihvatljiv trošak za financiranje iz sredstava EU. Iz Županijskog proračuna su uvećane stavke za subvencije katamaranskog prijevoza u iznosu od 112 000,00 eura.

To je iznos kojim se subvencionira katamaransku liniju koja je bila ovo ljeto. S time da je intencija da za sljedeću godinu biti država preuzme cjelogodišnje financiranje same linije. Znamo da je za 2024. godinu država preuzela financiranje van sezone, a dok je ovo ljeto uvedena linija koju je financirala Splitsko-dalmatinska Županija i ide ka tome da je u državnom proračunu za sljedeću godinu planirano da se ta linija financira praktično 100% iz državnog proračuna tako da bi imali cjelogodišnju financiranu liniju.

Vezano za same rashode, s obzirom da smo imali jedan knjigovodstveni višak općih prihoda i primitaka, s obzirom da nas sljedeće godine očekuje pred financiranje projekta gradnje Vatrogasnog doma, s obzirom da je projekt dosta zahtjevan, tako da je u biti nekakva akumulacija općih prihoda potrebna jer će biti izazovno pred financirati cijeli taj iznos i vjerojatno ćemo trebati ići na kredit vezano za projekte financiranja iz EU, to je beskamatni kredit koji ide preko HABOR-a, koji se uzima kako bi se u biti zadržala likvidnost i financirale sve situacije. Sredstva iz projekta dobivaju po završetku provedbe samog projekta, tako da je dio stavki uvećan i na javnu upravu. U vezi samih nagodbi, planirano je i u ovoj godini isplatiti 50.000 euro za nagodbu sa Tarbuškovićima. To je deposedirano zemljište na predjelu Lučica, treće po veličini iznosa, nakon Franetovića i Bakulića su oni nekako najveći, uspjeli smo postići nekakav dogovor i nadam se da ćemo do kraja godine uspjeti to i staviti na papir te staviti točku na gradskom vijeću o modelu isplate te nagodbe, u nadi da ćemo ako prođe sve dobro taj dio uspjeti zatvoriti kroz 2024. i 2025. godinu, tako planiramo proračunski, ukoliko se svi oni slože, a za sada ide u dobrom smjeru. Najveći dio rashoda vezan je za centar za upravljane katastrofama, kako smo već rekli, ukupno planirani iznos je 2.835.000,00 eura, on je nekako podijeljen na 2024., 2025.i 2026.godinu. 85% su planirana sredstva Europske unije, drugi dio državnog proračuna i naravno grada, s obzirom da znamo da kroz samu provedbu nabave uvijek bude viših iznosa, pokušali bi dobar dio povući iz Ministarstva regionalnog razvoja i ovaj dio koji ide iz EU. Tu bi dodao još jednu napomenu vezano za trg Stjepana Radića, a to su povećani troškovi iz razloga što nismo imali planirane radove na projektu, odnosno dio betoniranja i dio popločenja prema susjednim ulicama. Dio troškova nismo planirali, odnosno u projektu ih nije bilo, a kroz provedbu smo se odlučili za njih, a je vezano za postavljanje kablova pod zemlju, znači da se skinu sa fasada zgrada.

Također smo imali izmjenu projekta u vidu temeljne ploče za postavu spomenika, odnosno skulpturu koju bi izradio Peruško Bogdanić, pa smo kroz same radove izmijenili projekt na samoj ploči na kojoj će se nalaziti budući spomenik. Ono što je u biti od tih 90 000,00 eura koliko su bili dodatni radovi, još smo u troškovniku imali manjak što je u biti propustom, omaškom izostavljeno fugiranje ploča. Taj dio je isto u ovome sada i dio se odnosi na Oborinsku odvodnju koja je na strani prema restoranu Kod Damira.

Taj dio projekta nije bio planiran, pa je ukupan iznos od 90 000,00 eura za prethodno nabrojane radove. Od tih dodatnih 90 000,00 eura, županija je financirala 75 000,00 eura, a ostatak je financirano strane grada. Dio sredstava je povećan za knjižnicu, to smo već kroz programe rekli.

30 000,00 eura dodano je za uređenje doma Vir, to je vezano za prostor u prizemlju gdje planiramo napraviti određene zahvate od strane grada i taj dio će ići opet sukladno dogovorima za sami natječaj za ugostiteljski objekt koji se nalazi u prizemlju. Dodano je uređenje, odnosno napravljeni su projekti, ishođene su konzervatorske suglasnosti za sanaciju krovišta gradske uprave i suda. Taj projekt je planiran u sljedećoj godini.

Međutim, s obzirom da ćemo već sada krenuti sa prijavom i provedbom javne nabave, zato je stavljen iznos u proračunu kako bi mogli pokrenuti određene postupke. Pomoć osnovnoj školi od 7000,00 eura odnosi se na uređenje prostora područne škole u Dolu, tamo su određeni radovi napravljeni, koje smo financirali od strane grada.

Predsjednik GV otvara raspravu.

Za raspravu se javlja vijećnik Perislav Petrić

Ima pitanje vezano uz Mozaik u Srinjoj koli. Koji je razlog zašto se odustalo, odnosno je li se zna kako će se na kraju taj mozaik prezentirati ili će ostaviti vječno zakopan?

Gradonačelnik se zahvaljuje na pitanju i odgovara da je ta stavka skinuta te je taj iznos prebačen na uređenje, odnosno popločenje dijela u Šiberiji iz razloga što je jasno da nećemo u ovoj godini dobiti suglasnost konzervatora i nema smisla da ta stavka stoji u proračunu kad znamo sigurno da neće biti realizirana. U međuvremenu je na poziciji voditelja, pročelnika konzervatorskog odjela u Splitu došla nova osoba pa ćemo pokrenuti u određenom periodu nove razgovore na tu temu i vjerujem da ćemo iznaći rješenje na obostrano zadovoljstvo. Ali, uglavnom do kraja godine to sigurno neće biti realizirano pa nema smisla da stoji u proračunu.

Nakon vijećničkih pitanja, a prije zaključenja sjednice Katarina Vukušić navodi da se na poziciji R470-3, centar za upravljanje rizicima od požara i katastrofa, potkrala jedna greška, a to je da je iznos od 80 000,00 eura koji je trenutno u materijalima na kontu poslovnih objekata, u biti trošak intelektualnih usluga u sklopu projekta. To ću naknadno u materijalima ispraviti kad bude objavljeno.

Kako nije bilo daljnjih prijava za raspravu Predsjednik GV zatvara raspravu stavlja na glasanje 5. točku dnevnog reda prijedlog *I. Izmjena i dopuna Proračuna Grada Staroga Grada za 2024. godinu..* Odluka je usvojena jednoglasnom odlukom sa 12 (dvanaest) glasova „ZA“.

**Točka 6.**

Pod točkom 6. dnevnog reda predviđen je *„Prijedlog Odluke o raspodjeli rezultata te pokriću manjkova iz ostvarenih viškova“.* O prijedlogu je raspravljao Odbor za proračun i financije, o istome je dao pozitivno mišljenje. Predlagatelj je Gradonačelnik, a izvjestitelj će biti gospođa Katarina Vukušić.

Katarina Vukušić u svojem izlaganju navodi da je u predloženoj odluci prikazan rezultat poslovanja 2023. godine i on iznosi 643.203,26 eura. Odlukom je predloženo da se manjak prihoda od nefinancijske imovine pokrije ostvarenim viškom prihoda poslovanja i također je predloženo knjigovodstveno usklađenje i korekcije stanja na računima rezultata radi naknadno odobrenih sredstava za projekte koji su bili financirani iz naših vlastitih sredstava.

Nakon tih provedenih korekcija rezultat poslovanja bi i dalje ostao isti i rezultat poslovanja prema izvorima financiranja je prikazan u ovoj odluci u članku 6.

Predsjednik otvara raspravu i kako za istu nije bilo prijava, zaključuje raspravu te stavlja 6. točku dnevnog reda *Prijedlog odluke o raspodijeli rezultata te pokriću manjkova iz ostvarenih viškova* na usvajanje . Točka 6. usvojena je jednoglasnom odlukom sa 12 (dvanaest) glasova „ZA“.

**Točka 7.**

Pod točkom 7. dnevnog reda predviđen je *„Izvještaj o korištenju proračunske zalihe u razdoblju od 01.01.-30.09.2024. godine“*

O prijedlogu je raspravljao Odbor za proračun i financije, o istome je dao pozitivno mišljenje. Predlagatelj je Gradonačelnik, a izvjestitelj će biti gospođa Katarina Vukušić.

Gospođa Katarina Vukušić u svojem izvješću navodi da u navedenom razdoblju nije bilo korištenja proračunske zalihe.

Predsjednik otvara raspravu i kako za istu nije bilo prijava, zaključuje raspravu te stavlja 7. točku dnevnog reda *Izvještaj o korištenju proračunske zalihe u razdoblju od 01.01.-30.09.2024. godine“* na usvajanje . Točka 7. usvojena je jednoglasnom odlukom sa 12 (dvanaest) glasova „ZA“.

**Točka 8.**

Pod točkom 8. dnevnog reda predviđen je *„Prijedlog Odluke o ispravku pogreške u Odluci o II. Izmjenama i dopunama Odluke o gradskim porezima“*

Predsjednik navodi da je o prijedlogu raspravljao Odbor za statut, poslovnik i normativnu djelatnost koji je dao svoje pozitivno mišljenje. Predlagatelj je Gradonačelnik, a izvjestitelj je Pročelnik.

Pročelnik navodi da se radi o tehničkoj pogrešci vezanoj uz jednu davnu pogrešku u klasama tako da su u samoj odluci neki članci bili pogrešno navedeni, a kako je smisao odluke ostao nepromijenjen i nema nikakvog utjecaja na korisnike ovo je najlakši i najbrži način. Obzirom na planirane izmjene zakonskog okvira za očekivati je da će ova odluka biti važeća do najkasnije 28. veljače slijedeće godine kada ćemo, po svemu sudeći, donijeti novu odluku.

Predsjednik otvara raspravu i kako za istu nije bilo prijava istu zaključuje. Nakon zaključenja rasprave Predsjednik stavlja na glasanje točku 8. dnevnog reda *Prijedlog Odluke o ispravku pogreške u Odluci o II. Izmjenama i dopunama Odluke o gradskim porezima* te se ista usvaja jednoglasno sa 12 (dvanaest) glasova „ZA“.

**Točka 9.**

Pod točkom 9. dnevnog reda predviđen je *„Prijedlog Odluke o davanju kapitalne pomoći Domu zdravlja Splitsko-dalmatinske županije“.*

O prijedlogu je raspravljao Odbor za statut, poslovnik i normativnu djelatnost koji je dao svoje pozitivno mišljenje. Predlagatelj i izvjestitelj je Gradonačelnik.

Gradonačelnik u svojem izvješću navodi da se radi o davanju kapitalne pomoći za uređenje prostora u Domu zdravlja u Starom Gradu, u prostoru gdje se nekada nalazila Hitna pomoć, i gdje će se sada urediti dva studio apartmana za smještaj zaposlenika Doma zdravlja. Grad Stari Grad je tijekom prethodnih godina sufinancirao smještaj zdravstvenih djelatnika, a na ovaj način, uz iznos koji će biti planiran u slijedećem Proračunu, će se ovaj problem riješiti na duže staze. Ovo je posebno važno tijekom ljetne sezone kada je teško pronaći adekvatan smještaj kod privatnih osoba za potrebe smještaja medicinski tehničara, sestara, dentalnog asistenta i sl.

Predsjednik otvara raspravu i kako za istu nije bilo prijava istu zaključuje. Nakon zaključenja rasprave Predsjednik stavlja na glasanje točku 9. dnevnog reda *Prijedlog Odluke o davanju kapitalne pomoći Domu zdravlja Splitsko-dalmatinske županije* te se ista usvaja jednoglasno sa 12 (dvanaest) glasova „ZA“.

**Točka 10.**

Pod točkom 10. dnevnog reda predviđen je „*Prijedlog Odluke o dopuni Odluke o davanju kapitalnih pomoći trgovačkom društvu Komunalno Stari Grad d.o.o.“.*

O prijedlogu je raspravljao Odbor za statut, poslovnik i normativnu djelatnost koji je dao svoje pozitivno mišljenje. Predlagatelj i izvjestitelj je Gradonačelnik.

Pogreškom u tiskanju i uvezivanju materijala za sjednicu Gradskog vijeća materijali za ovu točku nisu dostavljeni vijećnicima te je Gradonačelnik, uz suglasnost vijećnika, obrazložio prijedlog da se radi o iznosu od 30.000,00 € za popločenje ulice u Šiberiji te da je isto predviđeno rebalansom Proračuna i Programa.

Predsjednik otvara raspravu i kako za istu nije bilo prijava istu zaključuje. Nakon zaključenja rasprave Predsjednik stavlja na glasanje točku 10. dnevnog reda *„Prijedlog Odluke o dopuni Odluke o davanju kapitalnih pomoći trgovačkom društvu Komunalno Stari Grad d.o.o.“.* te se ista usvaja jednoglasno sa 12 (dvanaest) glasova „ZA“.

**Točka 11.**

Pod točkom 11. dnevnog reda predviđen je *„Prijedlog Odluke o davanju tekuće pomoći Turističkoj zajednici Grada Staroga Grada“.*

O prijedlogu je raspravljao Odbor za statut, poslovnik i normativnu djelatnost koji je dao svoje pozitivno mišljenje. Predlagatelj i izvjestitelj je Gradonačelnik.

Gradonačelnik navodi da je u raspravi o Programima Proračuna već prethodno obrazloženo o čemu se radi i obzirom na to da je dosadašnja praksa bila da Grad provodi veći dio nabava i ugovaranja za „Dane u Vali“ i neke druge manifestacije, u praksi to sve zajedno samo dodatno otežava jer organizacijski dio većim dijelom ide preko Turističke zajednice. Iz tog razloga odlučili smo se za ovu opciju, a 90% ovog iznosa odnosi se upravo na organizaciju i troškove manifestacije „Dani u Vali“. Ostatak iznosa odnosi se na manifestacije „Faros maraton“, „Spartan training camp“ i manifestacije koja je pred nama „“Vrime od Božića“.

Također napominje, vezano uz „Dane u Vali“, da bi uskoro trebali napraviti tematsku sjednicu na tu temu s obzirom na činjenicu da je ugovor sa „Cronaves“-om istekao s ovom godinom, a vezano uz anex koji je potpisan 2018. godine. „Cronaves“ ima prava na ime i organizaciju pa je potrebno vidjeti budućnost festivala koji se treba održati 2026. godine, dok je 2025. godina pripreme u kojoj bi bilo potrebno donijeti odluku za naredni period, pa bi o tome, a i o samom festivalu, izvještaju, financijskim troškovima, izazovima koje ima sam festival, napravili jednu sjednicu vezano samo za to.

Predsjednik otvara raspravu i kako za istu nije bilo prijava istu zaključuje.Nakon zaključenja rasprave Predsjednik stavlja na glasanje točku 11. dnevnog reda *„Prijedlog Odluke o davanju tekuće pomoći Turističkoj zajednici Grada Staroga Grada“* te se ista usvaja jednoglasno sa 12 (dvanaest) glasova „ZA“.

**Točka 12.**

Pod točkom 12. dnevnog reda predviđen je *„Prijedlog Odluke o davanju kapitalne donacije Dobrovoljnom vatrogasnom društvu Stari Grad za nabavu vatrogasnog vozila“.*

O prijedlogu je raspravljao Odbor za statut, poslovnik i normativnu djelatnost koji je dao svoje pozitivno mišljenje. Predlagatelj i izvjestitelj je Gradonačelnik.

Gradonačelnik navodi da se radi o nabavci navalnog vozila za DVD Stari Grad. U ovoj godini kapitalna pomoć iznosi 60.000,00 €, odnosno prethodno planirani iznos uvećan je za 24.000,00 € i još će u 2025. godini biti planiran iznos od 30.000,00 € za nabavku istog tog vozila.

Predsjednik otvara raspravu za koji se javlja Perislav Petrić i pita o kakvom se vozili radi, novom ili polovnom?

Gradonačelnik odgovara da je riječ o polovnom vozilu koje će biti kupljeno u Republici Hrvatskoj, ali je riječ o uvozu iz Njemačke. Dodaje da novo vozilo ovakvog tipa košta oko 500.00,00 – 600.000,00 €. Obzirom na potrebe DVD-a i broj vozila koje već ima smatra da imamo dobro opremljen vozni park, ali kako je zakonska obveza, sukladno procjeni ugroženosti od požara, nabavkom navalnog vozila zadovoljit ćemo sve potrebe u narednih desetak godina.

Kako nije bilo daljnjih prijava za raspravu Predsjednik istu zaključuje te stavlja na glasanje 12. točku dnevnog reda *Prijedlog Odluke o davanju kapitalne donacije Dobrovoljnom vatrogasnom društvu Stari Grad za nabavu vatrogasnog vozila* te se ista usvaja jednoglasno sa 12 (dvanaest) glasova „ZA“.

**Točka 13.**

Pod točkom 13. dnevnog reda predviđen je *„Prijedlog Odluke o izmjeni Odluke o mjerilima za utvrđivanje cijene usluga Dječjeg vrtića ˝Sardelice˝“.*

O prijedlogu je raspravljao Odbor za statut, poslovnik i normativnu djelatnost koji je dao svoje pozitivno mišljenje. Predlagatelj je, na prijedlog Ravnateljice DV, Gradonačelnik koji je ujedno i izvjestitelj.

Gradonačelnik navodi da je predloženu izmjenu iniciralo Upravno vijeće DV-a i sama Ravnateljica i da se ne radi o promjeni cijene jer ona ostaje ista. Radi se o tome da postoji određen broj djece koja imaju pravo upisa u DV jer su im roditelji prijavljeni na području Grada Staroga Grada, a u stvarnosti ne žive ovdje cijelu godinu i na taj način „čuvaju“ svoje mjesto, a oduzimaju ga nekome potrebnijem. Iznos cijene DV-a do sada bi se umanjivao ukoliko bi dijete izostalo više od 15 dana. S ovom odlukom bi se sada u takvim slučajevima plaćala puna cijena.

Predsjednik otvara raspravu. U raspravi koja je uslijedila i u kojoj su sudjelovali vijećnici ­Tarita Radonić, Stjepko Raćić i Jure Moškatelo ukazano je na moguće probleme u slučaju usvajanja ovako predložene odluke, a obzirom na skorašnju sjednicu Gradskog vijeća na kojoj će biti prisutna Ravnateljica zbog podnošenja izvješća o radu predložena je pauza u trajanju od 5. minuta radi daljnjih konzultacija.

U nastavku sjednice, a prije zaključenja rsprave, Predsjednik stavlja na glasanje prijedlog da se na ovu točku dnevnog reda ne odnose odredbe članka 29. Poslovnika o radu Gradskog vijeća Grada Staroga Grada, odnosno da se ne primjenjuje pravilo o 3 mjeseca ukoliko se točka povuče s dnevnog reda.

Prijedlog o neprimjenjivanju odredbe članka 29. Poslovnika usvaja je jednoglasnom odlukom sa 12 (dvanaest) glasova „ZA.

Gradonačelnik povlači Prijedlog Odluke o izmjeni Odluke o mjerilima za utvrđivanje cijene usluga Dječjeg vrtića ˝Sardelice s dnevnog reda sjednice.

Predsjednik zaključuje raspravu i konstatira da je točka 13. povučena s dnevnog reda sjednice i da je time iscrpljen dnevni red.

- o –

Dnevni red je iscrpljen u 20:10 sati te Predsjednik Gradskog Vijeća, uz zahvalu na sudjelovanju, zaključuje XXIV. Sjednicu Gradskog vijeća Grada Staroga Grada.

 Zapisničar: GRADSKO VIJEĆE

Toni Damjanić GRADA STAROGA GRADA

 Predsjednik

 Teo Bratanić